15 दिन में 7 हजार से ज्यादा आफ्टर शॉक्स, मृतकों की संख्या 47 हजार के पार
Turkey Earthquake Latest News Updates In Hindi; Follow Turkey Syriya Earthquake Situation On Dainik Bhaskar   तुर्किये और सीरिया में 6 फरवरी को आए भूकंप ने भयंकर तबाही मचाई है। इसमें 47 हजार से ज्यादा लोगों की जान गई है।
तुर्किये और सीरिया में 6 फरवरी को आए भूकंप ने भयंकर तबाही मचाई है। इसमें 47 हजार से ज्यादा लोगों की जान गई है। इलाके में अब तक 7 हजार से भी ज्यादा आफ्टर शॉक्स महसूस किए गए हैं। सोमवार देर रात 6.4 तीव्रता का भूकंप आया, जिसमें 8 लोगों की मौत हुई और 300 लोग घायल हुए। पुराने भूकंप से कमजोर हुई दर्जनों इमारतें धराशायी हो गईं।
इधर, तुर्किये के हताय प्रांत के अंताक्या शहर में कब्रिस्तानों में जगह की कमी हो गई है। त्रासदी में मारे गए शवों को दफनाने के लिए सरकार ने शहर के दूर-दराज के इलाके में सामूहिक कब्र बनाई है। जिन शवों की पहचान नहीं हो पा रही है, उनके DNA सैंपल्स रखे जा रहे हैं।
20 फरवरी को आए भूकंप की गहराई 2 KM
सोमवार देर रात आए भूकंप का केंद्र हताय प्रांत का अंताक्या शहर था। भूकंप की गहराई 2 किलोमीटर तक रही। इसके बाद आए आफ्टर शॉक्स की तीव्रता 3.4 से 5.8 रही। झटके लेबनान, इजराइल और साइप्रस में भी महसूस किए गए। यूरोपियन मेडिटेरेनियन सीस्मोलॉजिकल सेंटर के मुताबिक, अभी आगे और आफ्टर शॉक्स झेलने पड़ सकते हैं।
मैप से समझिए कहां आया सोमवार का भूकंप...
फिर से लोग मलबे में दबे
सोमवार को हताय प्रांत के अंताक्या शहर में कई लोग मलबे में दबे थे, जिनमें से कई की हालत नाजुक है। वहीं, सीरिया के विरोधियों वाले इलाके में 150 लोग घायल हुए थे। समांदाग के मेयर रेफिक इरिलमाज ने लोकल टीवी चैनल को बताया कि लोगों के लिए शेल्टर की समस्या काफी बड़ी है। मां-बाप अपने बच्चों के साथ कड़कड़ाती ठंड में रहने को मजबूर हैं। हम पुलिस वालों को हर बिल्डिंग के सामने खड़ा नहीं कर सकते हैं।
6 फरवरी को आए भूकंप में मृतकों की संख्या 47 हजार के पार
6 फरवरी को आए 3 बड़े भूकंप से तुर्किये और सीरिया में मरने वालों की संख्या 47 हजार से ज्यादा हो चुकी है। तुर्किये में 41,156 से ज्यादा लोगों की जान जा चुकी है। सीरिया में 5,800 से ज्यादा लोग मारे गए हैं। विश्व स्वास्थ्य संगठन (WHO) के मुताबिक, दोनों देशों में 2 करोड़ 60 लाख लोगों को मदद की जरूरत है। पिछले 75 साल में पहली बार WHO इतने बड़े लेवल पर रेस्क्यू ऑपरेशन कर रहा है।
तस्वीरों से जानिए सोमवार को आए भूकंप के बाद के हालात
मलबे में बैलून बांधकर दी जा रही श्रद्धांजलि
तुर्किये में समाज सेवियों ने त्रासदी में मारे गए बच्चों को मलबे में लाल गुब्बारे लगाकर श्रद्धांजलि दी। प्रोजेक्ट के लीडर ओगुएन सीवर ओकुर ने बताया कि उन्होंने 1000-1500 गुब्बारे मलबे में जगह-जगह बांधे। हर एक गुब्बारा भूकंप में जान गंवाने वाले बच्चों की याद दिलाता है। इस प्रोजेक्ट के तहत अभी और गुब्बारे लगाए जाएंगे।
6 हजार से ज्यादा आफ्टर शॉक आए
6 फरवरी को आए थे 3 बड़े भूकंप
तुर्किये और सीरिया में 6 फरवरी को सुबह 3 बड़े भूकंप आए थे। तुर्किये के वक्त के मुताबिक, पहला भूकंप सुबह करीब चार बजे (7.8), दूसरा करीब 10 बजे (7.6) और तीसरा दोपहर 3 बजे (6.0) आया। इसके बाद आफ्टर शॉक्स भी दर्ज किए गए। इनकी तीव्रता 4 से 5 रही। तुर्किये में 7 फरवरी सुबह 8.53 पर फिर भूकंप आया। इसके बाद दोपहर 12.41 बजे 5.4 तीव्रता का भूकंप आया।
ये खबर भी पढ़ें...
तुर्किये में भूकंप से आई दरारें स्पेस से दिखीं:ये पूरे महाद्वीप की सबसे बड़ी फॉल्ट लाइन बनीं; सैटेलाइट में कैद हुई तस्वीरें 
6 फरवरी को सीरिया और तुर्किये में आए 7.8 और 7.5 तीव्रता के भूकंपों से बड़े पैमाने पर तबाही हुई है। घातक भूकंप से मरने वालों की संख्या 24 हजार से ज्यादा हो चुकी है। अब UK के रिसर्चरों ने विनाशकारी भूकंप से पहले और बाद की स्पेस से ली गई दो इमेज जारी की हैं।
सेंटर फॉर द ऑब्जर्वेशन एंड मॉडलिंग ऑफ अर्थक्वेक यानी COMET के रिसर्चरों ने बताया कि ये इमेज सेंटिनल -1 सैटेलाइट से ली गई हैं। भूकंप के बाद की तस्वीरों में धरती में आई काफी बड़ी-बड़ी दो दरारें दिख रही हैं। सबसे बड़ी दरार 300 किलोमीटर लंबी है। जो मेडिटरेनियन सी यानी भूमध्य सागर की टिप से नॉर्थ ईस्ट तक फैली है। पूरी खबर यहां पढ़ें..